
Obecné zastupiteľstvo obce Zeleneč

U Z N E S E N I A

z 5. riadneho zasadnutia Obecného zastupiteľstva obce Zeleneč

vo volebnom období 2010 – 2014,

konaného 6. septembra 2011, na Obecnom úrade v Zelenči

45.

uznesenie

k vzdaniu sa p. Lucie Vahalíkovej mandátu poslanca Obecného zastupiteľstva obce Zeleneč

Obecné  zastupiteľstvo obce Zeleneč po prerokovaní:

Berie na vedomie 


Rozhodnutie p. Lucie Vahalíkovej vzdať sa mandátu poslanca Obecného  zastupiteľstva obce Zeleneč ku dňa 31.8.2011.

46.

uznesenie

k zloženiu sľubu poslanca Obecného zastupiteľstva obce Zeleneč p. Štefana Boora 

Obecné  zastupiteľstvo obce Zeleneč po prerokovaní:

1. Berie na vedomie

Skutočnosť, že na základe výsledkov volieb do orgánov samosprávy obcí, ktoré sa konali dňa 27.11.2010 je nastupujúcim náhradníkom za poslanca Obecného zastupiteľstva obce Zeleneč pán Štefan Boor.

2. Konštatuje, že

Pán Štefan Boor zložil zákonom predpísaný sľub poslanca Obecného zastupiteľstva obce Zeleneč.
47.
uznesenie

k voľbe členov komisie ochrany verejného záujmu
Obecné  zastupiteľstvo obce Zeleneč po prerokovaní:



Berie na vedomie

a) Voľbu Mgr. Gabriely Demovičovej za predsedníčku komisie ochrany verejného záujmu v zmysle § 4 ods. (1), písm. c) Štatútu obce Zeleneč vydaného Všeobecne záväzným nariadením obce Zeleneč č. 7/2008.

b) Voľbu p. Štefana Boora za člena komisie ochrany verejného záujmu v zmysle § 4 ods. (1), písm. c) Štatútu obce Zeleneč vydaného Všeobecne záväzným nariadením obce Zeleneč č. 7/2008.

48.
uznesenie

k voľbe člena komisie pre kultúru, vzdelávanie, mládež, šport a sociálne veci

Obecné  zastupiteľstvo obce Zeleneč po prerokovaní:



Berie na vedomie


Voľbu p. Štefana Boora za člena komisie pre kultúru, vzdelávanie, mládež, šport a sociálne veci.
49.

uznesenie

k nájmu majetku obce (poľnohospodárskych pozemkov) Poľnohospodárskemu družstvu Zeleneč 

Obecné  zastupiteľstvo obce Zeleneč po prerokovaní:

1. Schvaľuje 

Nájom poľnohospodárskej pôdy v katastrálnom území Zeleneč, obec Zeleneč, okres Trnava, evidovanej Správou katastra Trnava na LV 1050, parc. čísla 2062, 466, 467, 537, 538, 539, 840, 841, 842, 843, 1776, 1777 o celkovej výmere 4,3068 ha, na dobu 10 rokov za výšku nájomného 70 eur za jeden hektár pozemku ročne, Poľnohospodárskemu družstvu Zeleneč v súlade so zákonom č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov.

2. Poveruje

Starostu obce Zeleneč JUDr. Ivana Ranušu na uzavretie zmluvy o nájme, ktorej obsahom je nájom uvedených pozemkov.

50.

uznesenie

k nájmu majetku obce (poľnohospodárskych pozemkov) spoločnosti AGRO Voderady – Slovenská Nová Ves a.s. 

Obecné  zastupiteľstvo obce Zeleneč po prerokovaní:

1. Schvaľuje 

Nájom poľnohospodárskej pôdy v katastrálnom území Zeleneč, obec Zeleneč, okres Trnava, evidovanej Správou katastra Trnava na LV 1050, parc. čísla 1777, 1837, 1841, 1842, 1843, 1840/36 o celkovej výmere 2,748 ha, na dobu 10 rokov za výšku nájomného 79.70 eur za jeden hektár pozemku ročne, spoločnosti AGRO Voderady – Slovenská Nová Ves a.s. v súlade so zákonom č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov.

2. Poveruje

Starostu obce Zeleneč JUDr. Ivana Ranušu na uzavretie zmluvy o nájme, ktorej obsahom je nájom uvedených pozemkov.

51.
uznesenie

k nájmu majetku obce – časť budovy „TJ“ na Športovej ulici č. 197 v Zelenči

Obecné  zastupiteľstvo obce Zeleneč po prerokovaní:

1. Schvaľuje 


Ukončenie nájmu nebytových priestorov, objekt vo vlastníctve obce – „budova TJ“, parc. číslo 213/0, kat. územie Zeleneč, obec Zeleneč, okres Trnava, na Športovej ulici, súp. č. 197, zapísanom na LV č. 1050, vedenom Správou katastra Trnava, ktorý vznikol na základe uznesenia Obecného zastupiteľstva obce Zeleneč č. 19/2008  a následne nájomnej zmluvy uzavretej dňa 1.3.2008 medzi Obcou Zeleneč a fyzickou osobou (živnostníkom) MIV – Marek Vavro, so sídlom Hlavná 78, Zeleneč. 

2. Poveruje


Starostu obce Zeleneč ukončiť zmluvný nájomný vzťah formou dohody,  výpovede, resp. nájsť iné vhodné riešenie pre ukončenie nájmu.

52.

uznesenie

k predaju majetku obce - pozemok o výmere 13 m2 pod stavbou rodinného domu Ulička  č. 234, Zeleneč

Obecné  zastupiteľstvo obce Zeleneč po prerokovaní:

1. Schvaľuje 

Predaj majetku obce – pozemku nachádzajúceho sa pod stavbou rodinného domu v Uličke č. 234, s parcelným číslom 415/26 o výmere 13 m2, ktorý vznikne na základe geometrického plánu č. 107/2011, vyhotoviteľ Igor Pálka – Geodet, overený pod číslom 224/2011, dňa 14.3.2011, odčlenením z pôvodného pozemku  č. 415/1, ostatné plochy, v katastrálnom území Zeleneč, vedený Správou katastra Trnava za cenu 35 eur / m2 plochy, teda celkovú sumu 455 eur, pánovi Emilovi Valovi, bytom Lošonec 160, okres Trnava.

2. Poveruje

Starostu obce Zeleneč JUDr. Ivan Ranušu uzavretím kúpnej zmluvy.

53.
uznesenie

k žiadosti p. Jany Ryšavej o náhradu škody

Obecné  zastupiteľstvo obce Zeleneč po prerokovaní:

1. Berie na vedomie 


Informáciu starostu obce Zeleneč a stanovisko komisie pre výstavbu, životné prostredie a ochranu verejného poriadku k žiadosti p. Jany Ryšavej o náhradu škody.
2. Zamieta 


Žiadosť p. Jany Ryšavej o náhradu škody, ktorá jej vznikla priesakom dažďovej vody do pivničných priestorov domu na ulici Bernolákovej 686/43, Zeleneč.

3. Poveruje 


Starostu obce oboznámiť p. Janu Ryšavú so zamietavým stanoviskom a dôvodmi zamietnutia žiadosti.

54.
uznesenie

k informácii o výsledku kontroly Najvyššieho kontrolného úradu
Obecné  zastupiteľstvo obce Zeleneč po prerokovaní:

Berie na vedomie


Informáciu starostu obce o výsledku kontroly Najvyššieho kontrolného úradu zameranej na hospodárenie s verejnými prostriedkami poskytnutými na realizáciu Programu rozvoja bývania na výstavbu technickej vybavenosti na projekt Obytná zóna Zeleneč - 72 bytových jednotiek.
55.
uznesenie

k informácii hlavnej kontrolórky obce o vykonanej kontrole č. 2/2011
Obecné  zastupiteľstvo obce Zeleneč po prerokovaní:

Berie na vedomie

Informáciu hlavnej kontrolórky obce o vykonanej kontrole č. 2/2011.
56.
uznesenie

k informácii o stave prác na diele „Zeleneč  - Vodovod a kanalizácia“
Obecné  zastupiteľstvo obce Zeleneč po prerokovaní:

Berie na vedomie


Informáciu starostu obce k informácii o stave prác na diele „Zeleneč  - Vodovod a kanalizácia“.
57.
uznesenie

k realizácii niektorých prác na vybudovaní rozvodov verejného osvetlenia a miestneho rozhlasu v budovanej lokalite „Pažiť“
Obecné  zastupiteľstvo obce Zeleneč po prerokovaní:

Schvaľuje 


Použitie finančných prostriedkov z výdavkovej časti rozpočtu, časť kapitálové výdavky, položka 0620 717001 Realizácia nových stavieb o sume 10.850,00 eur na realizáciu prác nutných pre rozvod verejného osvetlenia v budovanej lokalite „Pažiť“.

V Zelenči, 8.9.2011





JUDr. Ivan Ranuša










    starosta obce

